Ričardas Juška

Ričardas Juška (g. 1960 m. gegužės 11 d. Jurbarko raj.) – Lietuvos ir Jurbarko rajono savivaldybės politinis bei visuomenės veikėjas.

 Biografija 
1978 m. baigė Jurbarko 1-ąją vidurinę mokyklą. 1984 m. baigė Vilniaus inžinerinio statybos instituto Mechaninės technologijos fakultetą, įgijo automobilių transporto ekonomikos ir organizavimo inžinieriaus – ekonomisto kvalifikaciją.

1984–1989 m. Jurbarko autotransporto įmonės vyresnysis inžinierius. 1989–1995 m. Jurbarko rajono savivaldybės plano komisijos pirmininko pavaduotojas, inžinierius, ekonomikos ir socialinių klausimų skyriaus vedėjas, valdytojo pavaduotojas. 1996–2003 m. AB „Lietuvos draudimas“ Jurbarko skyriaus direktorius. 2003–2007 m. Jurbarko rajono savivaldybės mero pavaduotojas. 2009–2015 m. Jurbarko rajono savivaldybės meras.

2015–2016 m. Europos Parlamento nario Antano Guogos patarėjas. Nuo 2016 m. Seimo naryshttp://manojurbarkas.lt/naujiena/i-seimo-suola-su-skandalo-sleifu https://www.lrs.lt/sip/portal.show?p_r=8801&p_k=1&p_a=498&p_asm_id=35799&pt=sn:3#sn. Nuo 2020 m. Liberalų frakcijos seniūno pavaduotojashttps://www.lrt.lt/naujienos/lietuvoje/2/1275186/liberalu-sajudzio-frakcija-seime-jau-turi-vadovus.

1995–2016 m. Jurbarko rajono savivaldybės tarybos narys.2011 m. Lietuvos savivaldybių tarybų rinkimai 1997–2003 m. Valdybos narys.

Nuo 1995 m. buvo Lietuvos liberalų sąjungos narys, Jurbarko skyriaus pirmininkas. Nuo 2003 m. Liberalų ir centro sąjungos narys, LiCS Jurbarko skyriaus pirmininkas. Lietuvos Respublikos liberalų sąjūdžio (LRLS) narys, nuo 2013 m. LRLS Jurbarko skyriaus pirmininkas. 

Rotary klubo narys. Vaikai Ieva, Karolis.

 Šaltiniai 

Kategorija:Jurbarko merai
Kategorija:Lietuvos vicemerai
Kategorija:Lietuvos inžinieriai
Kategorija:Seimo nariai